बाक्सा, बरबरी, 7 सेप्तेम्बर, 2020: फैगौ BTC बिसायख’थियाव गावनि देरहानांगौनि सार्थआव गोबां बिजाथिफोरानो गावबा-गावनि बियाबनि मोनफ्रोमबो गामियावनो थांनानै राज्यो-राजाफोरखौ लोगो हमहैनाय, मेल मिथिं खालाहैबाय थानायखौ नुनो मोनदों । बेबादिनो दिहिरा बियाबनि उदां बिजाथि मुनसिं ब्रह्मआबो गावनि देरहानायनि सार्थआव गावनि बियाबनि मोनफ्रोमबो गामियाव मेंनाय बानायखौ दोनथ’नानैब्लाबो ओनसोलनि राज्यो-राजाफोरखौ लोगो हमहैदों । बिथां ब्रह्मआ थांनाय 10 बोसोर MCLA जाबोनाय समाव बियाबाव जेरैबादि जौगाखांनाय खामानि मावदोंमोन नाथाय थांनाय 5 बोसोर गुबुन दोलोनि बिजाथि देरहालांनायाव माबायदि जौगानाय फैखो बेफोरनि सायाव सावरायलायनायनि गेजेरजों बिबुंथि लाखियो ।